arnastofnun/IGC-2024 huggingface dataset:
Þingræður haldnar á Alþingi Íslendinga



Ég vildi aðeins leyfa mér að segja nokkur orð. Frv. þetta, sem nú er komið frá hv. Ed., er samið af landlækni og flutt skv. ósk heilbrmrn. Frv. hefur, eins og ég tók fram, gengið í gegnum hv. Ed., og vildi ég aðeins leyfa mér að óska, að frv. verði vísað til 2. umr. og heilbr.- og félmn. Annað hef ég ekki að segja frekar að svo stöddu.



Herra forseti. Frv. það, sem hér liggur fyrir, er að nokkru leyti nýmæli í íslenzkri löggjöf. Hér er bætt við ákvæðum eftir því, sem nýjungar hafa komið fram á sviði læknisfræðinnar. Sumt af ákvæðum þessa frv. er þó gamalt, eins og t.d. um kúabólusetninguna. En ég vil vekja athygli n. á því, að í þessu frv. er verið að íþyngja starfi héraðslæknanna með þessu nýja ákvæði um kúabólusetningu, því að það er til þess ætlazt, að héraðslæknar framkvæmi allar bólusetningar með öðrum störfum sínum. Hins vegar hefur það verið svo fram að þessu, að kúabólusetning hefur verið framkvæmd af ljósmæðrum, og hefur það gefizt vel. Hér er hins vegar lagt til, að alls staðar þar, sem ekki eru heilsuverndarstöðvar, - en þær eru fáar enn sem komið er, þó að þeim fjölgi að vísu eitthvað, - sé þessi bólusetning framkvæmd af héraðslæknum. Sumt af þessum aðgerðum er ekki hægt að láta annan framkvæma en lækni, en það á ekki við um kúabólusetningu og það er of mikið lagt á héraðslækna að eiga að sjá um það í stórum sveitalæknishéruðum, - þeir hafa ekki tíma til að sinna þessu, því að þessi bólusetning er framkvæmd á ungum börnum, og yrði þá læknirinn að vera á stöðugu ferðalagi milli heimilanna til þess að framkvæma hana. Þess vegna yrði betra, að ljósmæður hefðu hana á hendi, eins og sakir standa. - Ég vil aðeins biðja hv. n. um að athuga þetta rækilega og gera breytingu á þessu, því að ef hún gerir það ekki, þá mun ég flytja um það brtt. við 2. umr. Þá vænti ég þess og, að hv. n. leiti umsagnar Læknafélags Íslands. Ég hef átt tal við formann stjórnar þess, og hefur hann sagt mér, að hann hafi lesið frv. mjög fljótlega yfir, en ég vænti þess sem sé, að leitað verði umsagnar stjórnarinnar um málið, áður en það verður lagt fyrir aftur.
Þingræður haldnar á Alþingi Íslendinga



Herra forseti. Mér finnst rétt nú við 1. umr. þessa máls að fylgja því úr hlaði með fáeinum orðum, en geri þó ráð fyrir, að umr. fari ekki fram um það fyrr en við 2. umr. þess. Þetta frv. hefur verið undirbúið af sérstakri n., sem til þess var kjörin. Eftir að hún hafði gengið frá frv., var það tekið til meðferðar af búnaðarþingi, sem lagði á það síðustu hönd. Eins og gefur að skilja, var brýn nauðsyn til þess, að jarðræktarl. væri breytt vegna breyttra viðhorfa til jarðræktar síðan hin stórvirku vélatæki fluttust til landsins og voru tekin til notkunar við jarðræktarframkvæmdir. Jarðræktarstyrkurinn hefur verið miðaður við aðrar vinnuaðferðir og eru þau ákvæði nú úrelt orðin, og því er nú talið nauðsynlegt að setja í lögin ný ákvæði í samræmi við ný vinnubrögð. Þetta sjónarmið var lagt til grundvallar, þegar till. voru gerðar um breyt. á lögunum. Hins vegar orkar það ekki tvímælis, að um þessi ákvæði mætti lengi deila, því að erfitt er um vik að ákveða, hvar skuli draga markalínuna um styrki til hverrar framkvæmdar fyrir sig. Þó hefur þetta mál gengið í gegnum slíkan hreinsunareld, að reikna má með því, að ákvæði þess séu yfirleitt í samræmi við það, sem eðlilegt má teljast. Ég sé ekki ástæðu til þess að orðlengja um þetta á þessu stigi, og eins og ég sagði áðan, býst ég við, að umr. fari fram um málið við 2. umr. þess. Að lokum vil ég óska þess, að málinu verði vísað til 2. umr. og hv. landbn., en það mun hafa verið í þeirri n. í hv. Nd.
Þingræður haldnar á Alþingi Íslendinga

forseti (SB): Mér hefur borizt svo hljóðandi bréf frá hv. 2. landsk. þm., Lúðvík Jósefssyni, dags. 24. þ. m.: „Með því að ég get ekki gegnt þingstörfum næstu vikur sökum anna heima fyrir, leyfi ég mér, með skírskotun til 144. gr. laga nr. 80 1942, um kosningar til Alþingis, að óska eftir því. að varamaður minn, Magnús Kjartansson ritstjóri, taki sæti í minn stað á Alþingi meðan ég verð fjarvistum.“ Samkv. þessari ósk tekur varamaður sá, er í bréfinu greinir, sæti 2. landsk. þm.
Þingræður haldnar á Alþingi Íslendinga



Herra forseti. Ég skal ekki hafa langar umræður um málið, en ég flyt hér eina brtt. við 1. gr. Hv. þm. V-Ísf. (ÁÁ) flutti við 1. umr. brtt. um að fella niður a- og b-lið 1. gr., en hún náði ekki samþykki. Hins vegar er það vitað um bílainnflutninginn, að hann er almennt ekki nauðsynlegur, og ætti raunar að banna hann, en meðan hann er leyfður, þá er rétt, að bifreiðarnar fari til manna, sem hafa atvinnu af því að keyra, og vildi ég því leggja til, að á eftir orðunum „35% af leyfisfjárhæð“ í b-lið komi: „enda sé eigi öðrum en atvinnubifreiðastjórum veitt leyfi.“ Þetta er ófært öðruvísi. Hið opinbera þarf ekki fleiri bíla í bráð og þá ekki einstaklingar, en ég álít öryggi atvinnubílstjóra ekki of mikið, þótt þeir þurfi ekki að sækja bila sína á svartan markað. Það komu fram hjá hv. þm. Ísaf. (FJ) aðvaranir í sömu átt og ég hef áður bent á, en ég veit, að það er erfitt að fá um þetta umr. nú, og skal ég því ekki fjölyrða um það, en ég býst við, að brátt gefist tilefni til að ræða þessi mál. - Ég vil svo biðja hæstv. forseta að leita afbrigða fyrir brtt. minni.

Forseti (SB): Hv. þm. hafa heyrt fram komna brtt. frá 2. þm. Reykv. (EOI). Hún er skrifleg og of seint fram komin, og þarf tvöföld afbrigði.
Þingræður haldnar á Alþingi Íslendinga



Herra forseti. 1. umr. þessa máls fór fram fyrir hátíðar, eða áður en þinghlé hófst. Þá lýsti heilbr.- og félmn. því yfir, að hún mundi athuga málið á milli umr. Nefndin hefur nú ekki unnið þetta verk, en hún vill þó greiða fyrir málinu þannig að 2. umr. þess ljúki nú. Hins vegar mun nefndin taka málið til athugunar á milli 2. og 3. umr.



Herra forseti. Við 1. umr. gerði ég grein fyrir afstöðu minni til þessa máls, og hafði ég gert ráð fyrir að flytja brtt. við frv., en sökum annríkis kom ég því ekki í verk fyrir hátíðar, sem ég hafði þó ætlað mér. Sökum þessa óska ég þess, að hæstv. forseti fresti umr. um málið og taki það af dagskrá.

Forseti (SB): Ég verð við óskum hv. þm. Umr. um málið er frestað að sinni og það tekið út af dagskrá.
Þingræður haldnar á Alþingi Íslendinga



Herra forseti. Ég var ekki viðstaddur 2. umr. málsins, en er form. þeirrar n., sem fjallaði um frv. þetta, þ.e.a.s. fjhn. Fjhn. telur, að það sé svo rækilega frá þessu máli gengið, að hún hefur ekkert við gr. frv. að athuga, og vildi ég aðeins, að það kæmi fram í þingtíðindunum.
Þingræður haldnar á Alþingi Íslendinga



Ég tel rétt, að Framsfl. og Sjálfstfl. hafi allan sóma af afgreiðslu þessa frv. og tek ekki þátt í atkvgr. 3.–4. gr. samþ. með 18 shlj. atkv. Brtt.548,2 samþ. með 20 shlj. atkv. 5. gr., svo breytt, samþ. með 19 shlj. atkv. 6. gr. samþ. með 19 shlj. atkv. Brtt.548,3,1-2 samþ. með 19:1 atkv. - 548,3,3 samþ. með 19:10 atkv., að viðhöfðu nafnakalli, og sögðu já: KS, ÓTh, PÞ, PO, SÁ, SkG, StSt, BÁ, BÓ, EystJ, GG, HÁ, HelgJ, IngJ, JG, JPálm, JR, JörB, SB. nei: MK, SG, StJSt, ÁkJ, ÁS, EOl, EmJ, FJ, GÞG, JÁ. 6 þm. (StgrSt, ÁÁ, ÁB, GTh, JóhH, JS) fjarstaddir. 7. gr. þar með ákveðin. 8. gr. samþ. með 18 shlj. atkv. Fyrirsögn samþ. án atkvgr. Frv. vísað til 3. umr. með 18:10 atkv.
Þingræður haldnar á Alþingi Íslendinga

Fjmrh. (Eysteinn Jónsson) : Herra forseti. Ég vildi aðeins segja það, að það var ekki fyrir tómlæti, heldur vegna þess, að ég þurfti að vera viðstaddur atkvgr. í Nd., að ég var ekki viðstaddur hér áðan, er málið var tekið til 1. umr. En eins og hv. þm. hafa gert sér grein fyrir, er hér aðeins um að ræða framlengingu á gildi l. til 20. maí, og tel ég þá alveg öruggt, að fjárlög geti verið afgreidd.
Þingræður haldnar á Alþingi Íslendinga



Herra forseti. Ég vil fyrir hönd fjvn. leyfa mér að óska þess, að frv. verði að lokinni þessari umr. vísað til 2. umr.

Forseti (JPálm): Ég hafði búizt við, að brtt. fjvn. yrðu tilbúnar nú á þessum fundi, svo að það mætti útbýta þeim, en svo gat ekki orðið. Þær verða þó líklega tilbúnar og útbýtt um hádegi á morgun, og vil ég vænta þess, að sem flestir hv. þm. skili brtt. sínum fyrir annað kvöld.



Herra forseti. Ég vildi aðeins fá nánari upplýsingar um hin síðustu orð hæstv. forseta varðandi fund í hv. Sþ. á morgun, hvort búast mætti við fundi fyrri hluta dags eða á venjulegum fundartíma.

Forseti (JPálm): Ég get nú ekki orðið við óskum hæstv. forseta Ed. að segja nákvæmlega um, hvenær fundur verður á morgun. En það er venja, að fundur sé í Sþ. á miðvikudögum, og liggja nú fyrir fyrirspurnir o.fl. En ef tækifæri gefst á morgun fyrir kl. 4 til fundarhalda í deildum, mun ég athuga það mál og hafa samráð við hæstv. forseta deildanna.
Þingræður haldnar á Alþingi Íslendinga

Forseti (JPálm): Mér hefur borizt svo hljóðandi bréf frá hæstv. forseta Nd., Sigurði Bjarnasyni: „Mér hefur í dag borizt svo hljóðandi bréf frá Gunnari Thoroddsen, 7. þm. Reykv.: „Með því að ég er á förum til útlanda á vegum bæjarstjórnar Reykjavíkur og verð fjarverandi næstu tvær vikur, leyfi ég mér, með skírskotun til 144. gr. laga nr. 80 1942, um kosningar til Alþingis, að óska þess, að varamaður minn, Ólafur Björnsson prófessor, taki sæti mitt á Alþingi meðan ég verð fjarvistum.“ Þetta er yður, herra forseti, hér með tilkynnt, með ósk um, að þér boðið sem skjótast til fundar í sameinuðu þingi til þess að rannsaka og bera upp til samþykktar kjörbréf varamanns.“

Frsm. (Þorsteinn. Þorsteinsson): Herra forseti. Kjörbréfan. hefur á fundi sínum nú athugað kjörbréf próf. Ólafs Björnssonar og hefur ekkert við það að athuga, og allir fjórir nefndarmenn, sem mættir voru, lýstu sig því samþykka, að hann taki nú sæti á Alþingi í stað hv. 7. þm. Reykv., og leggur n. til við Alþingi, að það samþykki þessa breytingu og próf. Ólafur Björnsson taki nú um skeið sæti 7. þm. Reykv., Gunnars Thoroddsens.
Þingræður haldnar á Alþingi Íslendinga



Herra forseti. Ég hef raunar ekkert um þetta mál að segja frekar en það, sem fram er tekið í nál., en eins og þar kemur fram, leggur n. til, að frv. verði samþ. óbreytt.
Þingræður haldnar á Alþingi Íslendinga



Herra forseti. Ég benti á við 1. umr. þessa máls, að eðlilegt væri að leita umsagnar og álits fleiri aðila um þetta mál. Í Ed. var málið tekið til meðferðar af hv. allshn. þeirrar d. og gefið út nál., sem liggur fyrir á þskj. 508. Sem fskj. með nál. eru birtar umsagnir um frv. frá bæjarstjórn Rvíkur og hreppsnefndum Seltjarnarnes- og Kópavogshreppa, sem n. hafði leitað álits hjá. Mér virðist einkennilegt, ef þessar tvær hreppsnefndir og þessi eina bæjarstjórn eru einu aðilarnir í landinu, sem hafa um mál sem þetta að segja. Ég vakti athygli á því þegar við 1. umr. þessa máls, að réttara væri að leita umsagnar fleiri hreppsfélaga um þetta mál, sem n. m átti vera kunnugt um, að hefðu hagsmuna að gæta, er mál sem þetta liggur hér fyrir. Mér virðist svo, að hv. allshn. hafi tekið lausatökum á þessu máli. Mér fyndist heppilegra, að málið hvíldi sig um nokkurn tíma og hv. allshn. gæfi fleiri aðilum tækifæri til að athuga þetta mál og segja álit sitt um það. Það ríður á því, að hér sé farið að með gætni, því að fleiri breyt. munu sjálfsagt verða gerðar á útsvarslöggjöfinni. Ég mun því ekki treysta mér til þess að greiða atkvæði með málinu.



Herra forseti. Út af því, sem hv. síðasti ræðumaður sagði, þá leyfi ég mér að benda á, að það stenzt ekki, að eigi hafi verið leitað umsagnar fleiri sveitarfélaga, en hann gat um. Um það má sannfærast, ef hv. þm. les fylgiskjal nr. II, sem prentað er hér með frv. - Ég sé ekki ástæðu til að fjölyrða um þetta, en þetta mál hefur verið mikið rætt á undanförnum árum, eins og fram kemur í umsögn Sambands íslenzkra sveitarfélaga.



Herra forseti. Ég skal ekki lengja þessa umr., en það var rétt, sem ég sagði um málið, að er það var í allshn. Ed., leitaði hún umsagnar 3 sveitarfélaga um það, en annarra ekki. Ég teldi því eðlilegt, að úr þessu yrði bætt hér.
Þingræður haldnar á Alþingi Íslendinga



Herra forseti. Ég vil nú leyfa mér að mælast til, að þetta frv. nái hér fram að ganga. Það hefur þegar verið samþ. í hv. Nd. Efni þess er það, að framlag til sementsverksmiðjunnar hækki úr 15 millj. kr. í 46 millj. kr. Ég skal viðurkenna, að ég tel, að enn sé ekki lokið þeim undirbúningi, sem fram þarf að fara, áður en ákvörðun er tekin um málið. En hér er líka aðeins um heimild að ræða, og ég þykist geta heitið því, að ef Alþingi veitir þessa heimild, þá sæti málið eðlilegri rannsókn, áður en ákvörðun er tekin um notkun heimildarinnar og framkvæmdir hafnar. Ég vil vekja athygli á því, ef menn vilja láta málið ná fram að ganga, að þá verði ekki gerðar neinar breytingar á því hér í hv. deild. Ég skal einnig viðurkenna, að eðlilegt væri, að málið færi til n. og þá til hv. iðnn., en það væri mun betra fyrir framgang málsins, að hv. þm. gætu samþykkt það án þess að það gengi til nefndar.



Herra forseti. Ég hef nú haldið, að þetta mál ætti ekki að ná fram að ganga, því að því var útbýtt í nóvember. En nú hefur það skyndilega verið tekið fyrir og er komið hingað frá Nd. einn síðasta daginn, sem þing starfar. Ég vildi nú spyrja hæstv. ráðh., hvor~t það bæri að skilja ummæli hans svo, að ekki yrði tekin ákvörðun um stað fyrir verksmiðjuna fyrr, en Alþingi hefði fengið að athuga það mál. Þegar það mál var rætt, mælti ég gegn því, að verksmiðjunni yrði valinn staður á Önundarfirði, og var mér ámælt fyrir að sækja það mál fast. Það hefur nú sýnt sig við rannsókn, að sá staður er óhæfur, en ég tel Akranes enn óhæfari stað og mun ekki geta fylgt þessu máli, nema yfirlýsing verði gefin um það, að staðurinn fyrir verksmiðjuna verði ekki ákveðinn, fyrr en Alþingi er búið að fjalla um málið. Ég ætla mér ekki að fara að halda uppi málþófi um þetta mál, og ef fyrrnefnd yfirlýsing verður gefin af hæstv. ráðh., mun ég ekki fara fram á, að málið fari nú til nefndar.



Herra forseti. Ég vildi nú mælast til þess, að málið fengi að fara til 2. umr. án þess að það færi til n. Skal ég vera reiðubúinn við 2. eða 3. umr. að svara fyrirspurn hv. þm. Barð., um. hvort ekkert verður gert, sem bindur staðsetningu verksmiðjunnar við Akranes, áður en þing kemur saman í haust. En ef hv. þm. telja yfirlýsingar mínar ekki nægilega skýrar, þá geta þeir auðvitað krafizt þess, að n. fjalli um málið. En slíkt gæti haft í för með sér, að málinu yrði stefnt í tvísýnu, vegna þess, hve skammur tími er til stefnu.
Þingræður haldnar á Alþingi Íslendinga

forseti (BSt): Dagskrá þessa fundar er lokið, en ég geri ráð fyrir, að enn þurfi að halda fund í deildinni, og er hann hér með boðaður að loknum fundi í Nd. í kvöld, en þar sem hugsanlegt er, að verkefni þess fundar verði lítið eða ekki neitt, en slíkt sést ekki fyrir fram, þá vil ég nota tækifærið til að ganga frá afbrigðum. Ég fer því fram á að fá umboð deildarinnar til að ég og skrifarar gangi frá síðustu bókunum fundargerða í deildinni, sem ekki hafa verið staðfestar enn, og þessa fundar, sem nú er haldinn, og þess fundar, sem væntanlega verður haldinn síðar í kvöld. Og skoða ég það samþ., ef enginn mælir því í mót. - Ég vil svo nota tækifærið til að þakka hv. deildarmönnum fyrir ágæta samvinnu á þessu langa þingi, og hygg ég, að aldrei áður hafi verið haldnir svo margir fundir í þessari hv. deild á einu þingi, en allan þann tíma hefur samvinna deildarmanna við mig verið hin ánægjuríkasta, og vil ég mikillega þakka það, og fari svo, að við sjáumst hér fáir í kvöld, vil ég nota tækifærið til að óska þeim hv. þm., sem eiga heima utan Reykjavíkur, góðrar heimkomu og heimferðar og öllum hv. þm. árs og friðar.



Ef hæstv. forseti skyldi verða sannspár, þá þykir mér hlýða að þakka honum fyrir hönd deildarmanna röggsama, lipra og óhlutdræga stjórn og góða samvinnu á þessu þingi. Ég vil leyfa mér að óska honum allra heilla og góðrar heimferðar og heimkomu og vona, að við sjáumst á næsta þingi. Ég vil svo biðja menn að standa á fætur til heiðurs hæstv. forseta. - Deildarmenn risu úr sætum.

Forseti (BSt): Ég þakka hv. 4. þm. Reykv. fyrir hlý ummæli í minn garð og hv. þm. fyrir undirtektirnar.
Þingræður haldnar á Alþingi Íslendinga

forseti (SB): Þetta verður síðasti fundur deildarinnar að þessu sinni. Vil ég mælast til þess, að mér verði heimilað ásamt skrifara að ganga frá þeim fundargerðum. sem ekki hefur unnizt tími til að staðfesta. Skoða ég það samþ., þar sem enginn mælir því í gegn. Ég þakka háttv. þingdeildarmönnum góða og ánægjulega samvinnu við mig á þessu þingi, óska utanbæjarþingmönnum fararheilla og góðrar heimkomu og deildarmönnum öllum gæfuríks sumars, og vona ég, að við megum öll heil hittast á næsta þingi.



Ég leyfi mér fyrir hönd allra þingdeildarmanna að þakka hæstv. forseta réttláta og röggsamlega fundarstjórn og alla samvinnu, óska honum góðs sumars og velfarnaðar í hvívetna, og vona ég, að við hittum hann öll heil á næsta þingi. - [Tóku deildarmenn undir með því að rísa úr sætum.]

Forseti (SB) : Ég þakka hv. 2. þm. Reykv. hlý orð í minn garð og hv. deildarmönnum undirtektir þeirra. Endurtek ég svo árnaðaróskir mínar þeim til handa og segi fundi slitið.



Herra forseti. Ég skal ekki tefja umr. á því að skýra mikið frá þeim breytingum, sem gerðar voru á frv., en þær eru einkum fólgnar í því, að 32% af skemmtanaskattinum fara til byggingarsjóðs þjóðleikhússins, en 25% af skattinum í rekstrarsjóð. Enn fremur rennur hagnaður af viðtækjaverzlun ríkisins næstu 3 ár í byggingarsjóð, og vona ég, að hv. þm. taki þessu vel.



Herra forseti. Mér þykir þetta ekki góð afgreiðsla á þessu máli, en vil leitast við að bæta það með því að leggja fram till. um, að 2. gr. falli niður, og vil biðja hæstv. forseta að leita afbrigða fyrir henni.

Forseti (SB): Hv. þm. hafa heyrt fram komna brtt. Hún er skrifleg og of seint komin fram og þarf því tvöföld afbrigði.



Herra forseti. Ed. hefur gert nokkra breytingu á frv., m.a. þá, að hagnaðurinn af viðtækjaverzluninni næstu 3 ár falli til þjóðleikhússins, og á fjárl. nú er gert ráð fyrir, að það muni verða um 150 þús. kr. Nú er vitað, að minna hefur verið flutt inn af þessum vörum upp á síðkastið, svo að gera má ráð fyrir, að þessi hagnaður muni minnka, en hins vegar má gera ráð fyrir, að menn vilji, að hagnaðurinn verði sem mestur til að höggva skarð í skuldir hússins. Nú vildi ég spyrja hæstv. ráðh., hvort í ráði væri að hækka álagningu á þessari vöru til að afla sem mestra tekna. Og teldi ég illa farið, ef svo væri.



Herra forseti. Ég lýsti því yfir í Ed., að það mundi ekki verða gert, og endurtek þá yfirlýsingu hér.
Þingræður haldnar á Alþingi Íslendinga



Ég fæ ekki séð, að þetta frv. sé um neitt, og er það því einskis virði. Ég segi því nei.



Þar sem hér er um afturgöngu að ræða og málið virðist nú lítils virði, sé ég ekki ástæðu til þess að veita afbrigði og segi þess vegna nei.



Mér heyrðist hæstv. atvmrh. óska eftir, að þessu máli yrði frestað þar til í fyrramálið. Mér finnst ekki heldur rétt að vísa málinu til 2. umr. nema hæstv. menntmrh. og aðrir þeir, sem hafa borið frv. fram, geri fyrst grein fyrir því hér. Ef það er meiningin að taka málíð fyrir nú og líka á fundi á morgun, er hættulaust, að umr. sé frestað nú. Og úr því að komið hafa fram tilmæli um það að fresta umr., tel ég rétt að verða við því.
Þingræður haldnar á Alþingi Íslendinga

Loks var hlutað um sæti deildarmanna samkv. þingsköpum, og fór sætahlutunin á þessa leið: 8. sæti hlaut Stefán Jóh. Stefánsson, 9. - - Sigurður Guðnason, 10. - - Lúðvík Jósefsson, 11. - - Jón Sigurðsson, 12. - - Stefán Stefánsson, 13. - - Áki Jakobsson, 14. - - Helgi Jónasson, 15. - - Finnur Jónsson, 16. - - Jónas Árnason, 17. - - Einar Olgeirsson, 18. - - Ásgeir Ásgeirsson, 19. - - Sigurður Ágústsson, 20. - - Ingólfur Jónsson, 21. - - Pétur Ottesen, 22. - - Gylfi Þ. Gíslason, 23. - - Ásmundur Sigurðsson, 24. - - Skúli Guðmundsson, 25. - - Jörundur Brynjólfsson, 26. - - Jóhann Hafstein, 27. - - Bjarni Ásgeirsson, 28. - - Jón Gíslason, 29. - - Emil Jónsson, 30. - - Kristín Sigurðardóttir, 31. - - Jón Pálmason, 32. - - Halldór Ásgrímsson, 33. - - Gísli Guðmundsson, 34. - - Gunnar Thoroddsen, 35. - - Ásgeir Bjarnason.
Þingræður haldnar á Alþingi Íslendinga

Aldursforseti (JörB): Forseta sameinaðs þings hefur borizt svo hljóðandi bréf: „Brekku í Mjóafirði, 27. sept. 1950. Vegna mjög erfiðra kringumstæðna heima fyrir vil ég hér með leyfa mér að tilkynna yður, hæstvirti forseti, forföll mín frá þingsetu um sem næst þriggja vikna skeið frá setningu Alþingis þann 10. október n.k. Jafnframt tilkynnist yður, að ég hef beðið 2. varaalþingismann Framsóknarflokksins í Suðu-Múlasýslu, herra Björn Stefánsson kaupfélagsstjóra á Stöðvarfirði, að taka sæti mitt á meðan, þar sem fyrsti varamaður, herra Stefán Björnsson bóndi á Berunesi, hefur tjáð mér, að sér sé eigi mögulegt að gegna þingstörfum á umræddu tímabili. Með fyllstu virðingu, Vilhjálmur Hjálmarsson. Til forseta sameinaðs Alþingis, Reykjavík.“ Þá hefur borizt hér annað bréf, svo hljóðandi: „Reykjavík, 11. október 1950. Lúðvík Jósefsson, 2. landsk. þm., hefur tjáð mér, að hann geti ekki sótt þingfundi næstu tvær vikur vegna óvenjulegra anna heima fyrir, og leyfi ég mér því samkv. beiðni hans, með skírskotun til 144. gr. kosningalaganna, að fara fram á, að varamaður hans, Magnús Kjartansson ritstjóri, taki sæti hans á þingi í fjarveru hans. Einar Olgeirsson. Til forseta sameinaðs Alþingis." Enn hefur borizt svo hljóðandi bréf: „Reykjavík, 11. okt. 1950. Hannibal Valdimarsson, 6. landsk. þingmaður, hefur í dag tilkynnt mér símleiðis, að hann geti ekki komið til þings næstu vikurnar, vegna þess að honum hafi ekki enn þá tekizt að fá mann fyrir sig til þess að gegna skólastjórastörfum. Óskar hann því, að varamaður taki sæti hans á Alþingi. Ég leyfi mér því að óska, sem formaður Alþýðuflokksins, að Guðm. Í. Guðmundsson bæjarfógeti, sem er fyrsti landskjörinn varamaður flokksins, taki nú sæti á Alþingi í stað Hannibals Valdimarssonar. Virðingarfyllst, Stefán Jóh. Stefánsson. Til forseta sameinaðs Alþingis.“ Loks hefur borizt eftirfarandi bréf: „Reykjavík, 11. okt. 1950. Vegna fjarveru viðskiptamálaráðherra, Björns Ólafsonar, 3. þm. Reykvíkinga, er þess hér með óskað, að 1. varaþm. Sjálfstæðisflokksins í Reykjavík, hr. Ólafur Björnsson prófessor, taki fyrst um sinn sæti á Alþingi í hans stað. Virðingarfyllst, Ólafur Thors. Til forseta sameinaðs Alþingis.“ Kjörbréf Björns Stefánssonar, 2. (vara)þm. S-M., var samþ. hér á fundi í gær, en kjörbréf hinna varamannanna þriggja hafa verið rannsökuð áður og samþ. Taka þessir varamenn nú sæti á þingi um stundarsakir, eins og óskað er í bréfum þeim, sem ég hef lesið.
Þingræður haldnar á Alþingi Íslendinga

Eftir tillögu forseta voru leyfð og samþ. með 12: 2 atkv. þau afbrigði frá þingsköpum, að ekki skyldi hlutað um sæti, heldur skyldu þdm. sitja eins og þeir höfðu í upphafi fundar skipað sér í sæti.
Þingræður haldnar á Alþingi Íslendinga

Dómsmrh. (Bjarni Benediktsson) : Herra forseti. Það kemur mér nokkuð á óvart að taka mál þetta nú fyrir, þar sem mér skildist, að orðið hefði samkomulag um, að það yrði ekki til umr. í dag. Það er vitað, að sá ráðh., sem þetta mál heyrir undir, er fjarstaddur, og er von á honum til bæjarins í kvöld eða nótt. Ég vil því eindregið leggja á móti því að taka málið nú fyrir, þannig að hæstv. menntmrh. verði gefið færi á að skýra þinginu frá sinni afstöðu.

Forseti (JPálm): Ég get samþ. það af minni hálfu, að málið verði ekki afgr. nú, þótt ég hefði talið óhætt að byrja um það umr. Það stendur þannig á, að friðunartími rjúpunnar var útrunninn í gær, og þess vegna vildi ég taka málið svo fljótt fyrir, en þar sem svo eindregin ósk kemur fram um það frá hæstv. ríkisstj. að taka málið ekki fyrir í dag, skal ég verða við henni og hætta við að leita afbrigða, en mun taka málið fyrir á morgun.